CELEX: 62008CJ0545
Language: ro
Date: 2010-05-06 00:00:00
Title: Hotărârea Curții (camera a treia) din 6 mai 2010.#Comisia Europeană împotriva Republicii Polone.#Neîndeplinirea obligațiilor de către un stat membru - Comunicații electronice - Directiva 2002/21/CE și Directiva 2002/22/CE - Furnizor de servicii de acces la internet în bandă largă - Impunerea asupra tarifelor serviciilor de acces la Internet în bandă largă a unei obligației de obținere a unei autorizații și de stabilire în funcție de costurile furnizării acestor servicii - Lipsa analizei de piață.#Cauza C-545/08.

Hotărârea Curții (Camera a treia) din 6 mai 2010 – Comisia/Polonia
      (Cauza C‑545/08)
      „Neîndeplinirea obligațiilor de către un stat membru – Comunicații electronice – Directiva 2002/21/CE și Directiva 2002/22/CE – Furnizor de servicii de acces la internet în bandă largă – Impunerea asupra tarifelor serviciilor de acces la internet în bandă largă a unei obligații de obținere a unei autorizații
         și de stabilire în funcție de costurile furnizării acestor servicii – Lipsa analizei de piață”
      
      1.                     Procedură – Cerere de sesizare a instanței – Cerințe de formă – Stabilirea obiectului litigiului – Expunere sumară a motivelor
            invocate [Regulamentul de procedură al Curții, art. 38 alin. (1) lit. (c)] (a se vedea punctele 25 și 26)
      2.                     Acțiune în constatarea neîndeplinirii obligațiilor – Dreptul la acțiune al Comisiei – Exercitare ce nu depinde de dovedirea
            unui interes specific pentru a acționa (art. 226 CE) (a se vedea punctul 30)
      3.                     Apropierea legislațiilor – Sectorul telecomunicațiilor – Rețele și servicii de comunicații electronice – Cadru de reglementare
            – Directiva 2002/21 – Serviciul universal și drepturile utilizatorilor – Directiva 2002/22 – Regim tranzitoriu (Directiva
            2002/21 a Parlamentului European și a Consiliului, art. 16 și art. 27 primul paragraf, și Directiva 2002/22 a Parlamentului
            European și a Consiliului, art. 16 și 17) (a se vedea punctele 46-50 și 57-72 și dispozitivul)
      Obiectul 
      
         
               Neîndeplinirea obligațiilor de către un stat membru – Încălcarea articolelor 16 și 17 din Directiva 2002/22/CE a Parlamentului
                  European și a Consiliului din 7 martie 2002 privind serviciul universal și drepturile utilizatorilor cu privire la rețelele
                  și serviciile electronice de comunicații (Directiva „serviciul universal”) (JO L 108, p. 51, Ediție specială, 13/vol. 35,
                  p. 213), precum și a articolelor 16 și 27 din Directiva 2002/21/CE a Parlamentului European și a Consiliului din 7 martie
                  2002 (Directivă‑cadru) (JO L 108, p. 33, Ediție specială, 13/vol. 35, p. 195) – Impunerea către un operator a obligației de
                  obținere a unei autorizații în vederea stabilirii tarifelor cu amănuntul pentru furnizarea serviciilor de acces la internet
                  în bandă largă fără a se fi efectuat o analiză de piață
               
            Dispozitivul 
      
         
                  1)
               
               
                  
               
               
                  	Prin reglementarea prețurilor cu amănuntul pentru accesul la internet în bandă largă fără a efectua în prealabil o analiză
                     a pieței, Republica Polonă nu și‑a îndeplinit obligațiile care îi revin în temeiul articolelor 16 și 17 din Directiva 2002/22/CE
                     a Parlamentului European și a Consiliului din 7 martie 2002 privind serviciul universal și drepturile utilizatorilor cu privire
                     la rețelele și serviciile electronice de comunicații (Directiva „serviciul universal”), precum și a articolelor 16 și 27 din
                     Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru
                     rețelele și serviciile de comunicații electronice (Directivă-cadru).
                  
               
            
         
                  2)
               
               
                  
               
               
                  	Obligă Republica Polonă la plata cheltuielilor de judecată.